Хакерите Anonymous препоръчаха да се подготвяме за Трета световна война
Хакерите от групировката Anonymous публикуваха ново видео, с което препоръчаха на жителите на Земята да се подготвят за Трета световна война поради нарастващото напрежение между САЩ и Северна Корея. Хакерите считат, че от всичко това в крайна сметка ще се стигне до сблъсък на световните супердържави: „Налице са всички признаци за надвиснала война на Корейския полуостров“ – цитира хакерите авторитетното издание The Telegraph. Активистите Anonymous предупреждават, че тази война може да бъде съвсем различна от сегашните събития в Близкия Изток: „Другите нации ще бъдат принудени да вземат страна„. Хипотетичната нова война ще бъде по-брутална от предишните световни конфликти и ще бъде разрушителна за икономиката и околната среда. Хакерите съобщават още, че китайските власти са призовали своите граждани да напуснат територията на Северна Корея и че в САЩ са преминали успешните тестове на нова балистична ракета. Да напомним, че неотдавна мистикът Хорасио Вилегас обеща, че новата световна война ще започне на 13-ти май. Да не забравяме, че редовно се появяват пророчества за глобален апокалипсис на Земята. Един от тях бе обещан за декември 2012 година, когато приключва поредния цикъл от календара на Маите, друг бе наречен със стартирането на Големия адронен колайдер и т.н.